Listele Partidului Mișcarea Populară, condus de Eugen Tomac și susținut de președintele României Traian Băsescu, au fost votate de mai mult de jumătate din românii din R. Moldova care au votat duminică la Chișinău în cadrul alegerilor europarlamentare.

Potrivit numărătorii neoficiale, în total în R. Moldova au votat cca 10 mii de persoane. Din acestea, peste 5000 ar fi votat pentru lista propusă de Partidul Mișcarea Populară (cca 55%). Pe locul 2 în topul preferințelor electoratului au fost listele propuse de PDL - cca 22%, PNL - 4,8% și PSD - 4,1%.